cyanic-selkie/wikianc huggingface dataset:
Σεθ Ρόλινς
The Age of the Fall (2007–2009)
Τον Σεπτέμβριο του 2007 στο pay-per-view του  Ring of Honor (ROH) Man Up, ο Black πραγματοποίησε το ντεμπούτο του, μαζί με τον Jimmy Jacobs και  τον Necro Butcher, με τους τρεις να επιτίθενται στους Briscoe Brothers. Ο Jacobs ανακοίνωσε ότι οι τρεις είχαν σχηματιστεί μια ομάδα με το όνομα ‘’The Age of the Fall’’. Η παραπάνω επίθεση ήταν τόσο αμφιλεγόμενη με αποτέλεσμα το ROH να αποφασίζει να αφαιρέσει το παραπάνω από την στην προβολή του pay-per-που είχε μαγνητοσκοπηθεί.
Ωστόσο, το παραπάνω ζητήθηκε από τους οπαδούς του ROH, και έτσι προβλήθηκε στο ROH Videowire  τον Σεπτέμβριο. Αργότερα, στο event ο Black Μαύρο αντιμετώπισε τον Jack Evans σε ένα dark match (σε αγώνα που δεν προβάλλεται από την τηλεόραση), ο οποίος έληξε όταν οι Jacobs και Necro Butcher παρενέβησαν  με αποτέλεσμα η ‘’The Irish Airborne’’ να βοηθήσει τον Evans. Ένας ομαδικός αγώνας 3vs3 μεταξύ της The Age of the Fall και τους Jack Evans και ‘’The Irish Airborne’’ έληξε χωρίς νικητή όταν ο Necro Butcher επιτέθηκε στον διαιτητή.
Ο Black συνεργάστηκε με τους Jimmy Jacobs και Necro Butcher εναντίον της ‘’The Vulture Squad’’ (Jack Evans και Ruckus) σε διάφορους handicap αγώνες στις αρχές του Οκτώβριο. Αργότερα, ο Black με την The Age of the Fall αγωνίστηκαν εναντίον των Jack Evans, Ruckus και Jigsaw σε έξι-άνδρες ομαδικός αγώνας τον επόμενο μήνα στο Glory by Honor VI Night 1  στις 1η Νοεμβρίου. Την επόμενη μέρα, ο Black νίκησε τον Alex "Sugarfoot" Payne, αλλά δέχθηκε επίθεση από τους Briscoes μετά το τέλος του αγώνα. Ο ίδιος εμφανίστηκε με την The Age of the Fall κατά την διάρκεια του αγώνα τους κατά των Briscoes που ήταν και ο  κύριος αγώνας της βραδιάς. Στο Final Battle 2007, ο Black μαζί με τον Jacobs νίκησαν τους Briscoes και έτσι έγιναν οι νέο ομαδικοί πρωταθλητές του ROH.
Έχασαν τους τίτλους ένα μήνα αργότερα, στις 26 Ιανουαρίου από τους No Remorse Corps (Davey Richards και Rocky Romero) σε έναν αγώνα που συμμετείχαν οι  The Hangmen 3 (Brent Albright and BJ Whitmer) και η ομάδα των Austin Aries and Bryan Danielson.
Στο Final Battle 2008, ο Black σε αγώνα που ο νικητής θα γινόταν ο διεκδικητής της ζώνης του ROH έχασε από τον Austin Aries. Μετά τον αγώνα, ο Jacobs επιτέθηκε στον Black, και στην έπειτα ο Black δέχθηκε επίθεση και από τον Aries. Στο Full Circle, ο Black αγωνίστηκε εναντίον του ROH Παγκόσμιου Πρωταθλητή Nigel McGuinness στις 16 Ιανουαρίου σε αγώνα που δεν διακυβευόταν ο τίτλος όπου και κατάφερε να τον κερδίσει. Την επόμενη βραδιά, ο νούμερο ένα διεκδικητής Aries αρνήθηκε να αντιμετωπίσει τον πρωταθλητή McGuinness, με αποτέλεσμα να δίνετε αγώνας στον Black για τον τίτλο που έληξε ισοπαλία αποτέλεσμα που ευνοεί τον πρωταθλητή όπου και κράτησε την ζώνη. Στις 26 Ιουνίου στο Violent Tendencies, ο Black νίκησε τον Jimmy Jacobs σε έναν αγώνα σε κλουβί ώστε να τελειώσει η έχθρα τους.
ROH Παγκόσμιος Πρωταθλητής (2009-2010)
Τον Σεπτέμβριο του 2009, ο Black  υποβλήθηκε σε χειρουργική επέμβαση στον λαιμό. Στις 10 Οκτωβρίου, ο Black νίκησε τον Kenny King στον πρώτο γύρο ενός τουρνουά και στη συνέχεια τους Claudio Castagnoli, Colt Cabana, Delirious, Chris Hero και τον Roderick Strong στον τελικό με αποτέλεσμα να νικήσει το τουρνουά του 2009 Survival of the Fittest. Εξαιτίας της παραπάνω νίκης του δόθηκε αγώνας για το ROH Παγκόσμιο Πρωτάθλημα. Στις 19 Δεκεμβρίου στο Final Battle 2009, το πρώτο pay-per- view του ROH, που προβλήθηκε ζωντανά, ο Black πάλεψε εναντίον του ROH Παγκόσμιου Πρωταθλητή Austin Aries σε έναν αγώνα 60 λεπτών που έληξε ισόπαλος. Λόγω αυτής της ισοπαλίας, ο διευθυντής του ROH Jim Cornette όρισε ξανά ένα αγώνα μεταξύ των δύο στις 13 Φεβρουαρίου του 2010 στο όγδοο επετειακό  Show της εταιρίας. Ο Cornette αποφάσισε να δημιουργήσει μια κριτική επιτροπή με τον εαυτό του και από ένα άτομο που θα διάλεγαν οι δύο ανταγωνιστές, προκειμένου να υπάρξει νικητής σε μία άλλη περίπτωση ισοπαλίας. Ο Aries διάλεξε τον Kenny King, ενώ ο Black διάλεξε τον Roderick Strong, εγγυώντας του αγώνα για το ROH Παγκόσμιο πρωτάθλημα εάν και εφόσον κερδίσει. Στον αγώνα, ο Black κατάφερε να κερδίσει τον Aries  και να γίνει ο νέος ROH πρωταθλητής.
Στις 3 Απριλίου, ο Black υπερασπίστηκε επιτυχώς τον τίτλο του σε αγώνα ενάντια των Austin Aries και Roderick Strong στο The Big Bang! Επίσης διατήρησε τον τίτλο του στο επόμενο pay-per-view, Death Before Dishonor VIII, στις 19 Ιουνίου, σε έναν αγώνα εναντίον του Davey Richards. Ο Black έγινε κακός στις 20 Αυγούστου, μετά την είδηση ​​ότι είχε υπογράψει συμβόλαιο με την World Wrestling Entertainment (WWE). Σύμφωνα με τον νέο του κακό χαρακτήρα επέκρινε τους οπαδούς οι οποίοι θεωρούσαν πως ο Black πρόδωσε το ROH υπογράφοντας με το WWE. Όπως δήλωσε αργότερα η κριτική που έκανε στους οπαδούς πήγαζε από τα αληθινά του αισθήματα. Ακόμα, απείλησε να πάρει το ROH Παγκόσμιο πρωτάθλημα μαζί του στο WWE, και αρνήθηκε να δώσει αγώνα τίτλου στον Davey Richards στις 28 Αυγούστου από τον οποίο έχασε από λαβή υποταγής, χωρίς να διακυβεύεται ο τίτλος. Στις 11 Σεπτεμβρίου στο Glory By Honor IX ο Black έχασε το ROH Παγκόσμιο Πρωτάθλημα από τον Roderick Strong σε έναν αγώνα όπου πήγαιναν τα πάντα. Αυτή ήταν και η τελευταία του εμφάνιση στο ROH.
Η Ομάδα Σιλντ και το Money in the Bank (2012-2015)
Τον Νοέμβριο του 2012, οι Σεθ Ρόλινς, Ρόμαν Ρέινς και Ντιν Αμπρόουζ εμφανίστηκαν στο Survivor Series και επιτέθηκαν στον Ράιμπακ. Οι τρεις τους έγιναν γνωστοί ως η ομάδα Σιλντ, δηλώνοντας πως ήρθαν για να φέρουν δικαιοσύνη στο WWE. Σύντομα έγιναν γνωστοί, αφού έκαναν επιθέσεις σε γνωστούς παλαιστές του σόου. Στο TLC συμμετείχαν στον πρώτο τους αγώνα, όπου νίκησαν τους Κέιν, Ντάνιελ Μπράιαν και Ράιμπακ. Με τον τελευταίο μάλιστα άρχισαν μία κόντρα, αφού του επιτέθηκαν αρκετές φορές. Στο Elimination Chamber του 2013, κέρδισαν τους Τζον Σίνα, Σέιμους και Ράιμπακ, παίρνοντας μια σημαντική νίκη. Στο μεγάλο σόου του WWE, την WrestleMania 29, η Σιλντ νίκησε τους Σέιμους, Ράντυ Όρτον και Μπιγκ Σόου. Οι επιτυχίες συνεχίστηκαν, αφού ο Σεθ Ρόλινς κατέκτησε το Ομαδικό Πρωτάθλημα WWE μαζί με τον Ρόμαν Ρέινς στο Extreme Rules. Συνέχισαν να υπερασπίζονται το πρωτάθλημα και τον Αύγουστο άρχισαν να δουλεύουν ως σωματοφύλακες του Τριπλ Έιτς, αποκτώντας έτσι ρόλο αντιπαθή για το κοινό. Τον Οκτώβριο έχασαν τους τίτλους.
Έπειτα η Σιλντ άρχισε κόντρα με τον Σι Εμ Πανκ, καταφέρνοντας να τον νικήσει σε ορισμένες περιπτώσεις. Το 2014, η Σιλντ άρχισε μια αντιπαλότητα με τους Γουάιατς και στο Elimination Chamber έχασαν απο αυτούς. Έπειτα, η Σιλντ απέκτησε συμπαθητικό ρόλο για το κοινό και αντιμετώπισε τον Κέιν, τον Μπίλι Γκαν και τον Ρόουντ Ντογκ στη WrestleMania 30, όπου και πήρε τη νίκη. Η επόμενη τους κόντρα ήταν με την ομάδα Εβολούσιον, λόγω της ρήξης της Σιλντ με τον διευθύνοντα σύμβουλο, Τριπλ Έιτς. Στο Extreme Rules, η Σιλντ νίκησε την Εβολούσιον και στο Payback κατάφερε να τη νικήσει ξανά. Σύντομα η Σιλντ διαλύθηκε όταν ο Ρόλινς πρόδωσε την ομάδα και έγινε "κακός" συμμαχώντας με τον Τριπλ Έιτς.
Τον Ιούνιο του 2014 ο Ρόλινς συμμετείχε στον αγώνα Money in the Bank στο ομώνυμο σόου, όπου και κατάφερε να κερδίσει λόγω παρέμβασης του Κέιν. Έπειτα ανακοινώθηκε ότι ο Ρόλινς με τον Ντιν Αμπρόουζ θα παλέψουν στο Battleground, όπου μια επίθεση του Αμπρόουζ στα παρασκήνια προκάλεσε την ακύρωση του αγώνα. Τον Αύγουστο στο SummerSlam, ο Ρόλινς νίκησε με άδικο τρόπο. Σύντομα τραυμάτισε τον Αμπρόουζ, αφήνοντας τον εκτός για ένα μήνα. Τον Οκτώβριο ήρθαν αντιμέτωποι σε αγώνα Hell in a Cell, όπου πάλι ο Ρόλινς πήρε τη νίκη με αδικία.Στα τέλη του Δεκέμβριου 2014 αποκαλύφθηκε ότι θα συμμετάσχει σε Τριπλό αγώνα για το Παγκόσμιο Πρωτάθλημα Βαρέων Βαρών WWE με αντιπάλους τον Τζον Σίνα και τον Μπροκ Λέσναρ.Ο Λέσναρ νίκησε τον αγώνα και στο επόμενο Pay Per View το οποίο ήταν το Fastlane 2015 η ομάδα του Ρόλινς,του Κέιν και του Μπιγκ Σόου νίκησε την ομάδα του Ντολφ Ζίγγλερ,του Έρικ Ρόουαν και του Ράιμπακ. Μετά το Fastlane ο Σεθ άρχισε κόντρα με τον Ράντι Όρτον, τον οποίο και αντιμετώπισε στη Wrestlemania,το μεγαλύτερο σόου της σεζόν στο WWE, σε έναν αγώνα στον οποίο όμως ηττήθηκε
Παγκόσμιος Πρωταθλητής, Πρωταθλητής Ηνωμένων Πολιτειών και Τραυματισμός (2015-2016)
Στις 4 Νοεμβρίου, ο Rollins τραυματίστηκε στο γόνατο κατά την διάρκεια της αναμέτρησής του με τον Kane, στην πρώτη στάση της ευρωπαϊκής περιοδείας του WWE στην Ιρλανδία και σύμφωνα με την επίσημη ανακοίνωση θα μείνει εκτός δράσης για διάστημα έξι έως εννέα μηνών, χρειάζοντας να υποβληθεί σε εγχείρηση. Ως αποτέλεσμα, ο Rollins αναγκάστηκε να παραδώσει το WWE Παγκόσμιο πρωτάθλημα βαρέων βαρών την επόμενη μέρα, τερματίζοντας έτσι την κυριαρχία του σαν πρωταθλητής στις 220 ημέρες, καταφέρνοντας ωστόσο να κρατήσει την ζώνη του WWE περισσότερο από τους υπόλοιπους που την κέρδισαν έπειτα από cash-in της βαλίτσας του Money in the bank.
Στις 21 Δεκεμβρίου στο επεισόδιο του Raw, ο Rollins (με πατερίτσες) έκανε την πρώτη του τηλεοπτική εμφάνισή έπειτα από τον τραυματισμό του για να παραλάβει το βραβείο Slammy για τον καλύτερο παλαιστή του WWE για το έτος 2015. Κατά την διάρκεια του λόγου του, υποσχέθηκε ότι θα γυρίσει δυνατότερος και ότι θα επανακτήσει το τίτλο που δεν έχασε ποτέ. Στο main event του Extreme Rules όπου ο Roman Reigns αντιμετώπιζε τον AJ Styles για τον μεγάλο τίτλο του WWE, μετά την λήξη του αγώνα ο Seth Rollins πραγματοποίησε την επιστροφή του ύστερα από επτά μήνες και επιτέθηκε στον Roman Reigns.
Επιστροφή στο ρινγκ (2016 - σήμερα)
Τελειωτικές Κινήσεις
Ως Seth Rollins Ως Tyler Black Χαρακτηριστικές Κινήσεις
Ως Tyler Black Μάνατζερς Παρατσούκλια
Τραγούδια εισόδου του στους αγώνες
Βόλβη (μυθολογία)
Στην ελληνική μυθολογία, η Βόλβη ήταν μια εξαιρετικά όμορφη θεά της λίμνης ή νύμφη, που κατοικούσε σε μια μακεδονική λίμνη με το ίδιο όνομα (σύγχρονη λίμνη Βόλβη). Όπως και άλλοι θεοί και θεές της λίμνης, οι απόγονοι της Βόλβης ήταν οι Λιμνάδες, οι νύμφες που ζουν σε λίμνες γλυκού νερού. Σύμφωνα με τον Αθηναίο, η Βόλβη ήταν η μητέρα του Όλυνθου από τον Ηρακλή.
Σεθ Ρόλινς
Τίτλοι, κατορθώματα και βραβεύσεις
Στο Absolute Intense Wrestling Στο All American Wrestling Στο Florida Championship Wrestling Στο Full Impact Pro Στο Independent Wrestling Association Mid-South Στο Mr. Chainsaw Productions Wrestling Στο NWA Midwest Στο Pro Wrestling Guerrilla Στο Ring of Honor Στο World Wrestling Entertainment
Βόλβη (μυθολογία)
Παραπομπές
Κατηγορία:Πρόσωπα της ελληνικής μυθολογίας Κατηγορία:Ναϊάδες Κατηγορία:Γυναίκες του Ηρακλή Κατηγορία:Θεότητες της ελληνικής μυθολογίας
Σεθ Ρόλινς
Τίτλοι, κατορθώματα και βραβεύσεις
Στο WWE NXT Βραβέυσεις από το Pro Wrestling Illustrated Βραβεύσεις από το Rolling Stone Βραβεύσεις από το Wrestling Observer Newsletter
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE
Κοκκινιά Θεσπρωτίας
Ιστορικά στοιχεία
Το 1874, σύμφωνα με την έκθεση του επισκόπου Παραμυθιάς Άνθιμου, στην Κοκκινιά ζούσαν 40 οικογένειες, ενώ στον οικισμό λειτουργούσε κοινό ελληνικό σχολείο με έναν δάσκαλο και είκοσι μαθητές. Κατά τα τελευταία χρόνια της Τουρκοκρατίας (1910) η Κοκκινιά ήταν κεφαλοχώρι με πληθυσμό 500 κατοίκων, ενώ διέθετε πεντατάξιο ελληνικό δημοτικό σχολείο στο οποίο φοιτούσαν 75 μαθητές. Απελευθερώθηκε από τον Ελληνικό Στρατό κατά τη διάρκεια των Βαλκανικών Πολέμων, ενώ το 1915 φοιτούσαν στο σχολείο του χωριού 51 μαθητές και μαθήτριες. Το 1928 η Κοκκινιά αριθμούσε 399 κατοίκους.
Στην Κοκκινιά γεννήθηκαν ο ποιητής και στιχουργός Άλκης Αλκαίος, ο συγγραφέας και μεταφραστής Αθανάσιος Γιάγκας, ο ποιητής και λαογράφος Σπύρος Θ. Χρηστίδης και ο αντιστασιακός και απεσταλμένος του ΕΑΜ στην ελληνική μειονότητα της Βορείου Ηπείρου κατά τη διάρκεια του Β΄ Παγκοσμίου Πολέμου, Βαγγέλης Δούπης.
Γενικά στοιχεία
Ο πληθυσμός του οικισμού ασχολείται κυρίως με την κτηνοτροφία και τη γεωργία. Παλαιότερα διοικητικά η Κοκκινιά ανήκε στην άλλοτε επαρχία Φιλιατών του νομού Θεσπρωτίας. Από το 1999 έως το 2010 σύμφωνα με την τότε διοικητική διαίρεση της Ελλάδας αποτελούσε έδρα κοινότητας του δήμο Φιλιατών. Από την 1η Ιανουαρίου 2011 αποτελεί έδρα της ομώνυμης τοπικής κοινότητας, της δημοτικής ενότητας Φιλιατών, του ομώνυμου δήμου. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας, ενώ η εκκλησία του χωριού είναι αφιερωμένη στην Κοίμηση της Θεοτόκου.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Φιλιατών
Ουράνιες συντεταγμένες
Οι Ουράνιες συντεταγμένες, ή ουρανογραφικές συντεταγμένες, είναι εκείνες που προσδιορίζουν το ίχνος (τη θέση) ενός ουρανίου σώματος στην ουράνια σφαίρα. Είναι αντίστοιχες με τις γεωγραφικές συντεταγμένες ενός τόπου στην επιφάνεια της Γήινης σφαίρας. Το σύστημα των συντεταγμένων αυτών βασίζεται στον ουράνιο ισημερινό και για αυτό το λόγο ονομάζονται επίσης και ισημερινές συντεταγμένες.
Οι ουράνιες ή ισημερινές συντεταγμένες είναι η απόκλιση αστέρος ή κλίση "δ" που μετριέται σε μοίρες, και η αστρική ωρική γωνία, που επίσης μετριέται σε μοίρες, όμως αντί της δεύτερης ειδικότερα οι αστρονόμοι χρησιμοποιούν την "ορθή αναφορά", (RA) που μετριέται πάνω στον ισημερινό σε χρόνο (00h 00' 00") με αρχικό σημείο της μέτρησης το εαρινό σημείο, όπου τέμνονται η εκλειπτική και ο ουράνιος ισημερινός. Χοντρικά μπορεί να ειπωθεί ότι η απόκλιση ισοδυναμεί με το γεωγραφικό πλάτος, καθώς εκφράζει την απόσταση ενός σημείου από τον ουράνιο ισημερινό, ενώ η ορθή αναφορά με το γεωγραφικό μήκος, εκφράζοντας την απόστασή του πάνω στον ισημερινό από το εαρινό σημείο.
Άξιο προσοχής είναι ότι η αστρική ωρική γωνία μετριέται επί του ουράνιου ισημερινού από τον μεσημβρινό του τόπου παρατήρησης μέχρι τον ωρικό κύκλο του αστέρα, με ανάδρομη φορά και ολοκυκλικά, σε μοίρες. Η ορθή αναφορά, που χρησιμοποιούν οι αστρονόμοι, έχει ως αρχή μέτρησης το εαρινό σημείο και μετριέται επίσης πάνω στον ουράνιο ισημερινό μέχρι τον ωρικό κύκλο του αστέρα με την ορθή φορά, δηλαδή αριστερόστροφα, εξ ου και η ονομασία της. Επίσης αντίθετα με την ωρική γωνία, η ορθή αναφορά μετριέται σε χρόνο (ώρες, λεπτά και δευτερόλεπτα), καθώς συνηθίζεται να μετράται με βάση τη διάβαση ενός ουράνιου σώματος πάνω από τον μεσημβρινό ενός τόπου καθώς η Γη περιστρέφεται. Οι ποσότητες αυτές όμως τελικά εκφράζουν γωνία (ενδεικτικά μια ώρα ορθής αναφοράς ισοδυναμεί με γωνία 15 μοιρών).
Δείτε επίσης
Κατηγορία:Αστρονομική Ναυτιλία Κατηγορία:Συστήματα συντεταγμένων Κατηγορία:Ουράνιο σύστημα συντεταγμένων
Δήμος Ηρακλείας
Ο Δήμος Ηρακλείας είναι δήμος της Περιφερειακής Ενότητας Σερρών της Περιφέρειας Κεντρικής Μακεδονίας, ο οποίος συστάθηκε την 1η Ιανουαρίου 2011 από τη συνένωση των προϋπαρχόντων δήμων Ηρακλείας, Σκοτούσσης και Στρυμωνικού. Το τοπικό συμβούλιο του δήμου αποτελείται από 27 συμβούλους, εκ των οποίων οι 15 εκλέγονται στην ΔΕ Ηρακλείας, οι 7 στην ΔΕ Σκοτούσσης και οι 5 στην ΔΕ Στρυμωνικού. Έδρα του δήμου είναι η Ηράκλεια.
Στα βορειοδυτικά όρια του δήμου βρίσκεται η τεχνητή λίμνη Κερκίνη, ένας από τους σημαντικότερους βιοτόπους της Ελλάδας.
thumb|Τοπογραφικός χάρτης του Δήμου Ηρακλείας.
Δημοτικές ενότητες και οικισμοί
thumb|Χάρτης των ενοτήτων (και πρώην δήμων) από τις οποίες αποτελείται ο Δήμος Ηρακλείας.{{legend|red|[[#Ενότητα Ηρακλείας|Ηρακλείας}} {{legend|blue|Σκοτούσσας}} {{legend|#00FF00|Στρυμωνικού}}]]
Ο Δήμος Ηρακλείας αποτελείται από 3 «δημοτικές ενότητες», οι οποίες αντιστοιχούν στους 3 καταργηθέντες δήμους. Κάθε δημοτική ενότητα διαιρείται σε «κοινότητες», οι οποίες αντιστοιχούν στα διαμερίσματα των καταργηθέντων ΟΤΑ. Οι σημερινές κοινότητες του Δήμου, ήταν αυτόνομες κοινότητες και δήμοι πριν την εφαρμογή του προγράμματος Καποδίστρια.
Δημοτική ενότητα Ηρακλείας
Η δημοτική ενότητα Ηρακλείας αποτελούσε ολόκληρο τον δήμο πριν την συνένωση με το πρόγραμμα Καλλικράτης και είχε συσταθεί με το πρόγραμμα Καποδίστριας από τη συνένωση παλαιότερων κοινοτήτων της περιοχής. Καταλαμβάνει έκταση 195.216 στρεμμάτων και έχει (πραγματικό) πληθυσμό 13.173 κατοίκους. Πήρε την ονομασία του από την αρχαία πόλη Ηρακλεία, η οποία εικάζεται ότι βρισκόταν στη θέση όπου σήμερα βρίσκεται η έδρα του δήμου Ηράκλεια.
Περιλαμβάνονται οι παρακάτω κοινότητες και οικισμοί:
Επίσης, στο έδαφος της σημερινής δημοτικής ενότητας Ηρακλείας βρίσκονται οι εγκαταλελειμμένοι οικισμοί Δενδρόφυτο, Δρυνοχώρι, Κεφαλοχώρι (εγκαταλελειμμένο), Λιμνοχώρι (εγκαταλελειμμένο), Μανιτάρι, καθώς και ο καταργημένος οικισμός Νεοχώρι.
Δημοτική ενότητα Σκοτούσσας
Ο πρώην δήμος και νυν δημοτική ενότητα Σκοτούσσας έχει (πραγματικό) πληθυσμό 5.135 κατοίκους. Ο πρώην δήμος είχε συσταθεί το 1987 με το πρόγραμμα Καποδίστριας από τη συνένωση παλαιότερων κοινοτήτων της περιοχής. Έδρα του πρώην δήμου ήταν η Σκοτούσσα και δήμαρχοι εκλέχθηκαν οι Κώστας Τρέντσιος το 1998 και Λάζαρος Ευαγγελίδης το 2002 και το 2006.
Περιλαμβάνονται οι παρακάτω κοινότητες και οικισμοί:
Δημοτική ενότητα Στρυμωνικού
Ο πρώην δήμος και νυν δημοτική ενότητα Στρυμωνικού καταλαμβάνει έκταση 156,9 τ.χλμ. και έχει (πραγματικό) πληθυσμό 3.918 κατοίκους. Ο πρώην δήμος είχε συσταθεί το 1987 με το πρόγραμμα Καποδίστριας από τη συνένωση παλαιότερων αυτόνομων κοινοτήτων της περιοχής. που σήμερα αποτελούν τις παρακάτω τοπικές κοινότητες. Έδρα του πρώην δήμου ήταν το χωριό Στρυμωνικό, από το οποίο είχε πάρει και το όνομά του.
Από τη συνολική έκταση 156.850 στρεμμάτων της δημοτικής ενότητας, 31% καλύπτεται από δάση / δασικές περιοχές και 31% από γεωργικές εκτάσεις με συνηθισμένη καλλιέργεια τα σιτηρά.
Περιλαμβάνονται οι παρακάτω κοινότητες και οικισμοί (στις αγκύλες φαίνεται ο πληθυσμός σύμφωνα με την απογραφή του 2011):
Επίσης, στο έδαφος της σημερινής δημοτικής ενότητας Στρυμωνικού βρίσκονται και οι εγκαταλελειμμένοι οικισμοί Μακρυώτισσα και Σαλτικλή.
Άξιον Εστί
Παράδοση - Θαύμα
μικρογραφία|Σύγχρονη αποτύπωση της Παναγίας «Άξιον Εστίν» - Φωτογραφία Βενιαμίν ιερομονάχου Κοντράκη (1872). Σε κοντινή απόσταση από τις Καρυές, την πρωτεύουσα του Αγίου Όρους, ζούσε ένας ενάρετος Ιερομόναχος με το νέο μαθητή του. Ένα Σάββατο βράδυ της 11ης Ιουνίου του 982 μ.Χ., ο Γέροντας ξεκίνησε να πάει στην αγρυπνία στο Ναό του Πρωτάτου. Ο μαθητής του που έμεινε μόνος του το βράδυ, δέχτηκε την επίσκεψη ενός αγνώστου μοναχού, ο οποίος του ζήτησε να παραμείνει την νύχτα στο κελλί. Νωρίς τα χαράματα ως μοναχοί, σηκώθηκαν για να ψάλλουν την ακολουθία του Όρθρου στην μικρή εκκλησία του Κελλιού. Φθάνοντας όμως στην θ΄ ωδή, ενώ ο μαθητής επρόκειτο να ψάλλει «Την Τιμιωτέραν των Χερουβίμ» ( τον αρχαίο ύμνο του Αγίου Κοσμά του Μελωδού) μπροστά στην εικόνα της Θεοτόκου, ο ξένος παρενέβαλε πριν από αυτό τα εξής:
'« Άξιόν Εστιν ως αληθώς μακαρίζειν σε την Θεοτόκον,
την αειμακάριστον και παναμώμητον,
και Μητέρα του Θεού ημών.»
Ύστερα επισύναψε και την «Τιμιωτέρα» έως τέλους...
Ακούγοντας για πρώτη φορά τα λόγια αυτά ο μαθητής ένιωσε δέος και ζήτησε από τον φιλοξενούμενο να του γράψει τον ύμνο. Καθώς όμως δεν υπήρχε χαρτί, ο μοναχός χάραξε με το δάχτυλο του τα ιερά αυτά λόγια βαθιά και άκοπα σε μια πέτρινη πλάκα, προσθέτοντας : '' Στο εξής, έτσι να ψάλλουν όλοι οι Χριστιανοί τον ύμνο της Θεοτόκου.» Λέγοντας αυτά έγινε άφαντος, ενώ σύμφωνα με την παράδοση η εικόνα του Χριστού πάνω στο τέμπλο της εκκλησίας μεταφέρθηκε αστραπιαία στα αριστερά, και η εικόνα της Θεομήτορος στα δεξιά. Η αυτή διάταξη διατηρείται έως τις ημέρες μας, στο ξυλόγλυπτο τέμπλο του κελλιού.
Επιστρέφοντας ο Γέροντας άκουσε την διήγηση και είδε την χαραγμένη πλάκα. Αμέσως μαζί με τον μαθητή του έσπευσε να ανακοινώσει το θαύμα στον Πρώτο του Αγίου Όρους και στους άλλους Γέροντες. Αυτοί έστειλαν την αγγελοχάρακτη πλάκα στον Πατριάρχη και στον αυτοκράτορα της εποχής, έτσι ώστε ο ύμνος να διαδοθεί σε όλο τον Ορθόδοξο κόσμο.
Σύμφωνα με τον Άγιο Νικόδημο τον Αγιορείτη, ο άγνωστος εκείνος μοναχός δεν ήταν άλλος από τον Αρχάγγελο Γαβριήλ, ο οποίος πάντοτε ήταν «...ο ένθεος υμνολόγος της Θεοτόκου, και τροφεύς, και διακονητής, και χαροποιός αυτής Ευαγγελιστής...». Σύμφωνα με την ίδια πηγή, μετά από λίγες ημέρες η εικόνα μεταφέρθηκε στον Πρωτάτο όπου και τέθηκε στο Ιερό Σύνθρονο του ναού ως Παντάνασσα και στήριγμα πνευματικό, Ηγουμένη και Προστάτις όλου του Αγίου Όρους, το δε κελλί που δέχθηκε την Αρχαγγελική επίσκεψη φέρει από τότε το όνομα «Άξιον εστί», ενώ ολόκληρη η τοποθεσία είναι γνωστή ως «Άδειν», από το αρχαίο ρήμα άδω, που σημαίνει τραγουδώ, ψάλλω.
Ο υποτακτικός εκείνος που δέχτηκε την επίσκεψη του Αρχαγγέλου, τιμάται σήμερα ως Όσιος από την τοπική αγιορείτικη παράδοση. Μάλιστα λέγεται πως το όνομα του ήταν Γαβριήλ για αυτό και αναφέρεται ως «ο Όσιος Γαβριήλ ο ξενίσας τον Άγγελον», δηλαδή αυτός που «φιλοξένησε τον Άγγελο».
Ο ύμνος «Άξιον εστίν» στην λειτουργική ζωή της Εκκλησίας
μικρογραφία|320x320εσ|Η [[Μονή Παντοκράτορος στην οποία ανήκει το κελλί «Άξιον Εστίν».]] Περί τα τέλη του 10ου αιώνα ήταν ευρέως διαδεδομένο στην κοινή ζωή της Εκκλησίας, το μεγαλυνάριο που σύνθεσε ο Αγ. Κοσμάς ο ποιητής, Επίσκοπος Μαϊουμά με αρχή «Την Τιμιωτέραν των Χερουβίμ…». Μετά την αγγελοφάνεια όμως στις αρχές του 10ου αιώνα  και με απόφαση του Πατριάρχη ενσωματώνεται ο νέος αυτός ύμνος στα λειτουργικά κείμενα της Εκκλησίας και ειδικότερα στη Θ. Λειτουργία του Αγίου Ιωάννου του Χρυσοστόμου.
Μετά το «Εξαιρέτως, της Παναγίας Αχράντου…», αφού έχει γίνει η μετουσίωση των Τιμίων Δώρων, ψάλλεται απο το α΄ χορό στον ίδιο ήχο που ψάλθηκε και το χερουβικό, το «Άξιον Εστίν», αν και συνήθως προτιμάται ο β΄ ήχος διότι κατά την παράδοση σε αυτό τον ήχο έψαλλε και ο Αρχάγγελος Γαβριήλ. Με την πάροδο του χρόνου ο θεομητορικός ύμνος του «Άξιον Εστίν» συναντάται σχεδόν σε κάθε ακολουθία: του Όρθρου, του Μικρού και Μεγάλου Παρακλητικού Κανόνα της Παναγίας, στο Μικρό Απόδειπνο αμέσως μετά τους Χαιρετισμούς της Παναγίας, στην Ακολουθία της Τραπέζης.
Σήμερα, ολόκληρος ο ύμνος έχει ως εξής: <poem style="font-style:italic"> «Άξιον εστίν ως αληθώς μακαρίζειν σε την Θεοτόκον, την αειμακάριστον και παναμώμητον και μητέρα του Θεού ημών. Την τιμιωτέραν των Χερουβείμ και ενδοξοτέραν ασυγκρίτως των Σεραφείμ την αδιαφθόρως Θεόν Λόγον τεκούσαν, την όντως Θεοτόκον, Σε μεγαλύνομεν.»
Η εικόνα του «Άξιον Εστίν» - Λεπτομέρειες
Η εικόνα της Υπεραγίας Θεοτόκου της επικαλουμένης «Άξιον Εστί» αγιογραφήθηκε  πιθανότατα στην Κωνσταντινούπολη, κατά το πρότυπο της Παναγίας Ελεούσας του Κύκκου της Κύπρου, η οποία είναι έργο του Ευαγγελιστή Λουκά.
Είναι αγιογραφημένη στα χρόνια της εικονομαχίας. Γενικά η όλη τεχνοτροπία της εικόνας είναι αυστηρά βυζαντινή και η όψη της επιβλητική, με γλυκιά σοβαρότητα, γνώρισμα πολλών παλαιών εικόνων. Κατά το έτος 1836 το μεγαλύτερο μέρος της εικόνας σκεπάσθηκε με λιθοστόλιστο αργυροχρυσωμένο κάλυμμα (υποκάμισο), θαυμαστής αγιορείτικης τέχνης, το οποίο φέρει στο εξωτερικό της περίβλημα τις σφραγίδες των είκοσι μονών. Είναι διαστάσεων 70,5×44 εκ., χωρίς την αργυρή θήκη που την περιβάλλει. Λόγω του χρόνου που πέρασε, η μορφή της Θεοτόκου είχε αλλοιωθεί, αλλά μετά την συντήρηση διατηρείται σε ικανοποιητική κατάσταση και διαβάζεται η μεταγενέστερη επιγραφή «Μήτηρ Θεού Καρυώτισσα».
Το κύριο χαρακτηριστικό της είναι ότι η Υπέραγνη Μητέρα του Θεού κρατά τον Ιησού Χριστό (παιδί) στη δεξιά αγκαλιά της. Είναι ο τύπος της Θεοτόκου της Δεξιοκρατούσας. Το αριστερό χέρι του Ιησού εισχωρεί κάτω από το μαφόριο και το κουκούλιο της Θεοτόκου, προς τον κόρφο και την καρδιά της. Αυτό δείχνει και την εξάρτηση της ανθρώπινης φύσεως του Χριστού από την τροφό Μητέρα Του. Ο Ιησούς Χριστός κρατά ειλητάριο στο δεξί χέρι Του που γράφει την προφητεία του Προφήτη Ησαΐα: «Πνεύμα Κυρίου επ’ εμέ, ου είνεκεν έχρισέ με…» (Προφ. Ησαΐας 61: 1). Εικόνες όπως αυτή χρησιμοποιήθηκαν κατά των αιρετικών, για την εικονογραφική διακήρυξη και διατύπωση του ορθοδόξου δόγματος της Εκκλησίας μας περί της ενανθρωπήσεως του Θεού Λόγου.
Η εικόνα του «Άξιον Εστίν» και το Ελληνικό έθνος
Στις 3 Οκτωβρίου 1913 οι αγιορείτες μοναχοί, αφού έκαναν εκτενή δέηση με ολονύκτια αγρυπνία στο ναό του Πρωτάτου, συνέταξαν το μνημειώδες ψήφισμα «της αιωνίου και αδιάσπαστου ενώσεως μετά της Μητρός  Ελλάδος», το οποίο υπέγραψαν οι ηγούμενοι και προϊστάμενοι των μοναστηριών, αφού πρώτα έβαζαν τρεις μετάνοιες μπροστά στην «εφέστιο των εφεστίων» εικόνα του Αγίου Όρους και κατασπάζονταν με βαθύτατη συγκίνηση και δάκρυα την πανάχραντο Δέσποινα και έφορο του Άθω. Το έγγραφο αυτό καθαρογράφτηκε, σφραγίστηκε απ’ τη Κοινότητα και τα μοναστήρια και στάλθηκε το μεν πρωτότυπο στον βασιλέα Κωνσταντίνο, «τον επί του Αγίου Όρους διάδοχον των αοιδίμων Αυτοκρατόρων, των ιδρυτών των ιερών μονών», αντίγραφα δε στη Μεγάλη του Χριστού Εκκλησία, σε όλες τις κυβερνήσεις των  Ορθοδόξων κρατών και στα μέλη «της εν Λονδίνω Πρεσβευτικής Συνδιασκέψεως». Η εικόνα του «Άξιον εστί» τυπώθηκε και στις επίσημες ομολογίες του εθνικού αγιορείτικου δανείου του 1931, μετά την ανεκτίμητη προσφορά απ’ τα μοναστήρια του μεγαλύτερου μέρους των αγιορείτικων μετοχίων προς αποκατάσταση των ακτημόνων και των προσφύγων της Μικρασιατικής καταστροφής.
Το 1963, με αφορμή τον επίσημο εορτασμό της χιλιετηρίδος του Αγίου Όρους, η πάνσεπτη εικόνα με απόφαση της  Ιεράς Κοινότητος και με τη συνοδεία μητροπολιτών, πολιτικών και στρατιωτικών αρχών, των αντιπροσώπων των μονών, των διακονητών του Πρωτάτου κ.ά. μεταφέρθηκε στην Αθήνα, όπου την υποδέχτηκαν με εξαιρετικές τιμές, βαθύτατη ευλάβεια και συγκίνηση. Πλήθος πιστών της πρωτεύουσας είχαν έτσι την ευκαιρία να προσκυνήσουν τη σεβάσμια και ιστορική εικόνα, που για πρώτη φορά έβγαινε από το ιερό λίκνο της. Στην εκκλησία του Πρωτάτου γίνονται ημέρα και νύκτα οι ακολουθίες και συνεχίζονται αδιάκοπα οι παρακλήσεις και δεήσεις των μοναχών προς την Καρεώτισσα Θεοτόκο. Οι πολλές δημοσιεύσεις του υπομνήματος, οι εκδόσεις της ακολουθίας, το πλήθος των αντιγράφων και ιδιαίτερα η εξαιρετική διάδοση του αγγελοδίδακτου ύμνου του «Άξιον εστίν» έκαναν σ’ όλο τον κόσμο γνωστή την εικόνα.
Το Κελλί «Άξιον Εστίν» σήμερα
Διάφορα δυσάρεστα εθνικά και εκκλησιαστικά γεγονότα που συνέβησαν τον περασμένο αιώνα οδήγησαν το κελλί της Παναγίας «Άξιον Εστίν» σε πλήρη λειψανδρία με κατάληξη τον πνευματικό και κτιριακό μαρασμό του.
Από τον Μάιο του 2014 το κελλί άρχισε να επανδρώνεται ξανά. Μέχρι το τέλος του περασμένου έτους (2019) δημιουργήθηκε μια αδελφότητα με 6 μέλη, με αποτέλεσμα την επαναλειτουργία του κελλιού και την προσπάθεια αναστύλωσης του.
Η παλαιότητα και η σημαντική πνευματική του ιστορία, οδήγησε πολλούς από τους συλλόγους που προστατεύουν το Άγιο όρος να προσφέρουν την βοήθεια τους. Οι Φίλοι του Αγίου Όρους Αγγλίας FOMA, οι Φίλοι του Αγίου Όρους Γερμανίας είναι μερικοί από τους συλλόγους που υποστηρίζουν το έργο. Σημαντική είναι η στήριξη του Ελληνικού Λαού ενώ το έργο ανοικοδόμησης αγκάλιασε πρόσφατα με πολλή ζέση και ο λαός της Κύπρου, θέτοντας τα θεμέλια του πρώτου κτιρίου -ενός πρώην ολοσχερώς κατεστραμμένου κτιρίου στον περιβάλλοντα χώρο.
Μέχρι σήμερα συνεχίζεται η προσπάθεια συγκέντρωσης του απαιτούμενου ποσού αναστύλωσης, με την προσφυγή σε Ευρωπαϊκούς και Διεθνείς Οργανισμούς Προστασίας Μνημείων.
Παραπομπές
Αξιον Εστι Αξιον Εστι Αξιον Εστι
Κάθετος κύκλος
Ως κάθετοι κύκλοι ή κατακόρυφοι κύκλοι (vertical circles) στην Αστρονομία και στην Αστρονομική ναυτιλία ονομάζονται οι μέγιστοι κύκλοι που περιέχουν την κατακόρυφο ενός τόπου, διέρχονται επομένως από το Ζενίθ και Ναδίρ του τόπου και είναι κάθετοι προς τον μαθηματικό ορίζοντα.
Επίσης με την ονομασία «κατακόρυφος κύκλος» φέρεται και ο κύκλος του θεοδολίχου, με τον οποίο μετρούνται τα ύψη των αστέρων.
Κατηγορία:Αστρονομική Ναυτιλία Κατηγορία:Ουράνιο σύστημα συντεταγμένων
347
Η τρέχουσα σελίδα αφορά το έτος 347 κατά το Γρηγοριανό ημερολόγιο
Το έτος 347 (CCCXLVII ) ήταν ένα κοινό έτος που ξεκινούσε την Πέμπτη. Εκείνη την εποχή ήταν γνωστό ως το Έτος των Υπάτων Ρουφίνου και Ευσεβίου (ή, λιγότερο γνωστό, το Έτος 1100 από Κτήσεως Κόσμου). Η ονομασία 347 είχε χρησιμοποιηθεί από την πρώιμη μεσαιωνική περίοδο, όταν το χριστιανικό ημερολόγιο έγινε η δημοφιλέστερη μέθοδος των ετών στην Ευρώπη.
Θάνατοι
Κατηγορία:Έτη
Εργασία για το σπίτι
Συχνά πιστεύεται ότι ο Ρομπέρτο ​​Νεβίλης, εκπαιδευτικός από τη Βενετία, "εφηύρε" τις εργασίες για το σπίτι το 1905 ως τιμωρία για τους μαθητές του. Ωστόσο, αυτό φαίνεται να είναι περισσότερο μύθος. Αντίθετα, πιστεύεται ότι ο Χόρας Μαν, πατέρας του εκπαιδευτικού συστήματος, επινόησε και την εξάσκηση στο σπίτι ως μέρος του εκπαιδευτικού συστήματος ο οποίος πήρε την ιδέα από τους μαθητές των Volksschulen της Πρωσίας που τους δίδονταν εργασίες για να ολοκληρωθούν στο σπίτι μέχρι μία συγκεκριμένη ώρα για να αποδείξουν τη δύναμη του Γερμανικού έθνους.
Παραπομπές
Κατηγορία:Σχολεία Κατηγορία:Εκπαιδευτική μεταρρύθμιση
Ντίνος Ρόβλιας
Ο Ντίνος Ρόβλιας είναι Έλληνας πολιτικός και νομικός.
Βιογραφία
Διετέλεσε Πρόεδρος του ΟΠΑΠ στο διάστημα 1989-1990, Νομικός Σύμβουλος του ΤΕΕ στο διάστημα 1999-2002 και Γενικός Γραμματέας Επικοινωνιών στο Υπουργείο Μεταφορών και Επικοινωνιών στο διάστημα 2000-2002. Έχει πλούσιο συγγραφικό έργο, τόσο σε θέματα Δικαίου των Κατασκευών, όσο και σε πολιτικά θέματα
Πηγές
Κατηγορία:Έλληνες δικηγόροι Κατηγορία:Έλληνες συγγραφείς Κατηγορία:Βουλευτές Καρδίτσας Κατηγορία:Βουλευτές εκλεγμένοι με το ΠΑΣΟΚ Κατηγορία:Έλληνες υφυπουργοί Εσωτερικών Κατηγορία:Έλληνες υφυπουργοί Περιφερειακής Ανάπτυξης και Ανταγωνιστικότητας Κατηγορία:Έλληνες υφυπουργοί Διοικητικής Μεταρρύθμισης και Ηλεκτρονικής Διακυβέρνησης
Ανάγνωση
250px|μικρογραφία|Νεαρή Αμερικανίδα αναγιγνώσκει για την προσελήνωση Η ανάγνωση είναι η διαδικασία λήψης της έννοιας των χαρακτήρων κυρίως με την όραση.
Για εκπαιδευτικούς και ερευνητές, η ανάγνωση είναι μια πολύπλευρη διαδικασία που περιλαμβάνει τομείς όπως η αναγνώριση λέξεων, η ορθογραφία, η φωνητική, το λεξιλόγιο, η κατανόηση κ.α.
Παραπομπές
Κατηγορία:Σχολεία
Κωνσταντίνος Σαχτούρης
Ο Κωνσταντίνος Σαχτούρης (1835 – 1903) ήταν Έλληνας αξιωματικός του Πολεμικού Ναυτικού και πολιτικός.
Γεννήθηκε στην Ύδρα και ήταν γιος του Γεωργίου Σαχτούρη. Το 1858 κατατάχθηκε στο Πολεμικό Ναυτικό, όπου έφτασε μέχρι τον βαθμό του υποναυάρχου. Συμμετείχε επίσης και στον ελληνοτουρκικό πόλεμο του 1897. Ασχολήθηκε με την πολιτική ενώ είχε διατελέσει και υπουργός Ναυτικών.
Η δίκη Σαχτούρη
Στην αρχή του Ελληνοτουρκικού πολέμου του 1897 φέροντας τον βαθμό του πλοιάρχου είχε οριστεί διοικητής του στόλου της Ανατολικής Μοίρας (Αιγαίου). Την εποχή εκείνη που κυριαρχούσε στο χώρο το Ελληνικό Βασιλικό Ναυτικό κατηγορήθηκε έντονα για τελεία απραξία του στόλου που κρατούσε καθηλωμένο κοντά στις Σποράδες. Τις κατηγορίες ενορχήστρωνε η Εθνική Εταιρεία επικαλούμενη δημόσιες δηλώσεις, καταγγελίες, που είχε κάνει ο σημαιοφόρος Ι. Κόκορης. Οι καταγγελίες εκείνες στρέφονταν και προς τον πρίγκιπα Γεώργιο, διοικητή της θωρηκτής μοίρας, ότι απολαύανε την ηρεμία της θάλασσας των Σποράδων τρώγοντας αστακούς! .
Ο Βασιλιάς Γεώργιος ζήτησε τότε την άμεση ανάκληση του διοικητή για εσφαλμένη τακτική. Τη θέση του διαδέχθηκε τότε ο υποναύαρχος Γεώργιος Σταματέλος που ανακλήθηκε στην ενεργό υπηρεσία. Το θέμα όμως δεν έκλεισε όταν ο Κ. Σαχτούρης κατήγγειλε τον σημαιοφόρο για ψευδείς καταγγελίες. Στη διοικητική όμως έρευνα που ακολούθησε ο σημαιοφόρος Ι. Κόκορης αθωώθηκε. Μετά απ΄ αυτή την εξέλιξη ο πλοίαρχος Κ Σαχτούρης ζήτησε δημόσια από το Ναυτοδικείο να καταδικάσει τον ίδιο παραδειγματικά δεδομένου ότι είναι αδύνατον καταγγελλόμενος και καταγγέλων να έχουν δίκιο, συνεπώς αφού ο καταγγελλόμενος αθωώθηκε το άδικο το έχει ο καταγγέλων.
Η τροπή αυτή ήταν επόμενο να προκαλέσει το γενικό ενδιαφέρον όχι μόνο του αθηναϊκού λαού που παρακολουθούσε πλέον το θέμα αλλά και όλων των ξένων ανταποκριτών. Τελικά από την ανάκριση του Ναυτοδικείου που ακολούθησε αποδείχθηκε ότι όλες οι σε βάρος του Σαχτούρη καταγγελίες ήταν αβάσιμες που είχαν στηριχτεί σε τυχαία περιστατικά. Συγκεκριμένα η φαινομενική αδράνεια του στόλου οφείλονταν στο γεγονός ότι οι Μεγάλες Δυνάμεις είχαν απειλήσει με αποκλεισμό τον Σαρωνικό Κόλπο. Προ αυτού του κινδύνου ο Σαχτούρης διέταξε την μεθόρμιση όλου του στόλου των πλοίων γραμμής κοντά στις Σποράδες για άμεση εμπλοκή αν χρειαστεί στη περίπτωση εμφάνισής τουρκικού στόλου. Ο λόγος όμως αυτός δεν είχε δημοσιοποιηθεί. Κατά τη διάρκεια της παραμονής του στόλου εκεί κάποιοι ναύτες ενός πλοίου βουτούσαν στη θάλασσα και αλίευαν αστακούς που φιλότιμα είχαν προσφέρει στους κυβερνήτες των πλοίων.
Κατόπιν αυτών το Ναυτοδικείο, προκειμένου ν΄ αναθεωρήσει προηγούμενη απόφασή του, έκρινε ομόφωνα όχι μόνο αθώο τον Κωνσταντίνο Σαχτούρη αλλά και την άμεση προαγωγή του. Η απόφαση αυτή προκάλεσε τον ιδιαίτερο θαυμασμό των ξένων ανταποκριτών που με τα πλέον ευμενέστερα σχόλια υπέρ της ελληνικής στρατιωτικής δικαιοσύνης έσπευσαν να μεταδώσουν το γεγονός της προαγωγής του Κ. Σαχτούρη σε υποναύαρχο. Οι δε πανηγυρισμοί στην Ύδρα κράτησαν τρεις ημέρες.
Σημειώσεις
Η παραπάνω υπόθεση του Κ. Σαχτούρη ονομάστηκε την εποχή του γεγονότος, δημοσιογραφικά και ως "Δίκη του Ναυτικού". Και οι δύο πρωταγωνιστές της υπόθεσης εξέδωσαν το 1898 απόψεις και αναλυτική εξιστόρηση του όλου ζητήματος.
Ο μεν Ι. Κόκορης : "Η Δίκη του Ναυτικού εν τη δίκη Κόκορη Σαχτούρη" Αθήναι - 1898.
Ο δε Κ. Σαχτούρης: "Υπόμνημα του πλοιάρχου Κ. Γ. Σαχτούρη περί της ενεργείας της Ανατολικής Μοίρας κατά το υπό την αρχηγία του εξαήμερον διάστημα του πολέμου". Αθήναι - 1898.
Πηγές
Σαχτουρης Κωνσταντινος Κωνσταντινος Σαχτουρης Κωνσταντινος Σαχτουρης Κωνσταντινος
Μπρετίσλαφ Α΄ της Βοημίας
Ο Μπρετίσλαφ Α΄, τσεχικά Břetislav I. (1002/05 - 10 Ιανουαρίου 1055) από τον Οίκο των Πρεμυσλιδών ήταν δούκας της Βοημίας (1035-55), ο "Αχιλλέας" της Βοημίας.
Βιογραφία
Ήταν το μόνο τέκνο τού Όλντριχ δούκα της Βοημίας και της Μποζένα, παλλακίδας αγροτικής καταγωγής. Ως νόθος δεν μπορούσε να είχε επιφανή σύζυγο, έτσι έκλεψε τη σύζυγό του Γιούντιτ των Ποππονιδών, κόρη τού Ερρίκου μαργράβου τού Νόρτγκαου το 1019 από το Σβάινφουρτ.
Κατά την εξουσία τού πατέρα του το 1019 ή το 1029 ο Μπρετίσλαφ Α΄ έλαβε πίσω τη Μοραβία από την Πολωνία. Περί το 1031 εισέβαλε στην Ουγγαρία, με σκοπό να προλάβει την επέκτασή της υπό τον Στέφανο Α΄. Ο Όλντριχ και ο αδελφός του Γιαρομίρ μοίρασαν τη Βοημία το 1034 και γι' αυτό ο Μπρετίσλαφ Α΄ έφυγε από τη χώρα, όμως όταν ο Γιαρομίρ παραιτήθηκε, ο Μπρετίσλαφ Α΄ επέστρεψε για να αναλάβει την εξουσία.
Οικογένεια
Νυμφεύτηκε τη Ιουδήθ των Ποππονιδών, κόρη τού Ερρίκου μαργράβου τού Νόρτγκαου. Ο Όλντριχ ήθελε καλές σχέσεις με τους Μπάμπενμπερκ δούκες της Αυστρίας και να τις ενδυναμώσει με γάμο. Ο γιος του όμως εθεωρείτο νόθος· ο Μπρετίσλαφ Α΄ έλυσε το θέμα, απαγάγοντας τη Γιούντιτ από μία μονή στο Σβάινφουρτ. Δεν τιμωρήθηκε γι' αυτό. Είχε τέκνα:
Πηγές
Κατηγορία:Οίκος των Πρεμυσλιδών
Χαντίθ
Με τον όρο Χαντίθ (αραβικά: حديث) αναφερόμαστε στην ισλαμική παράδοση που παραδίδει τα λόγια και τις πράξεις του προφήτη Μωάμεθ ή ακόμα την έγκρισή του για ό,τι ειπώθηκε ή τελέστηκε ενώπιόν του. Η λογοτεχνία των χαντίθ αναγνωρίζεται σήμερα ως βασικό θεμέλιο του Ισλάμ, δεύτερη σε αξία μετά το Κοράνιο. Μετά το θάνατο του Μωάμεθ, το Κοράνιο παρέμενε η κύρια πηγή καθοδήγησης των πιστών, ωστόσο σταδιακά, και καθώς νέα προβλήματα παρουσιάζονταν, δημιουργήθηκε η ανάγκη ύπαρξης μιας δευτερεύουσας επικουρικής πηγής.
Με τη συστηματοποίηση της καταγραφής των παραδόσεων και τη δημιουργία των πρώτων γραπτών συλλογών, τα χαντίθ αποτελούνταν από δύο διακριτά μέρη: την αλυσίδα των ανθρώπων που μετέδωσαν κάθε καταγεγραμμένη παράδοση (ισνάντ ή σανάντ) και το κείμενο της παράδοσης (ματν). Αρχικά, οι πρώτες συλλογές συγκέντρωναν τις παραδόσεις που παρέδιδε κάθε ακόλουθος του Μωάμεθ. Σύντομα διαπιστώθηκε πως αυτή η ταξινόμηση δημιουργούσε πρακτικά προβλήματα, καθώς υπήρχε συχνά η ανάγκη αναζήτησης μιας παράδοσης με βάση το θέμα που διαπραγματευόταν, γεγονός που οδήγησε στην ανάπτυξη ανάλογων συλλογών.
Η μελέτη των χαντίθ ονομάζεται «ουλούμ αλ-χαντίθ» (αραβ. علم الحديث, ulūm al-ḥadīth, μτφρ. «επιστήμη των χαντίθ») και συνίσταται στη διερεύνηση της αυθεντικότητας των παραδόσεων. Έξι συλλογές θεωρούνται εγκυρότερες. Μεγαλύτερο κύρος έχουν εκείνες του ιμάμη αλ-Μπουχαρί (θαν. 870) και του Μουσλίμ (θαν. 271/875), ενώ ακολουθούν τα χαντίθ των Αμπού Νταούντ (θαν. 888), αλ-Τιρμίντι (θαν. 279/892), αλ Νασάι (θαν. 303/915) και ιμπν Ματζάχ (θαν. 273/886). Οι συλλογές αυτές αναγνωρίζονται από τους Σουνίτες. Οι Σιίτες αναγνωρίζουν χαντίθ που με αναδρομή στο παρελθόν μπορούν να αποδοθούν στην οικογένεια του Αλί ιμπν Αμπού Τάλιμπ. Οι μελετητές των χαντίθ διακρίνουν τρεις κατηγορίες σύμφωνα με την αξιοπιστία τους: τα Σαχίχ (ṣaḥīḥ), δηλ. γνήσιες συλλογές για τις οποίες επαληθεύεται η αλυσίδα διάδοσης των παραδόσεων και το κείμενό τους, τα Χασάν (ḥasan) που θεωρούνται αξιόπιστα όσον αφορά στις παραδόσεις που παραδίδουν, αλλά αμφισβητείται η αλυσίδα διάδοσής τους και τα Νταΐφ (ḍaˤīf) των οποίων αμφισβητείται τόσο το περιεχόμενο όσο και η πορεία διάδοσης των παραδόσεων.
Εξωτερικοί σύνδεσμοι
Κατηγορία:Ισλαμική μυθολογία Κατηγορία:Μωάμεθ
Νίκος Στρατάκης
Ο Νίκος Στρατάκης (1888 - 25 Ιανουαρίου 1970) ήταν Έλληνας λόγιος, ποιητής και συγγραφέας από την Ιεράπετρα. Το 1959 δημοσίευσε το πεζογράφημα Το ειδύλλιο της Ιβάνκας, το οποίο τον έκανε γνωστό. Υπήρξε αντιπρόεδρος του Δ. Σ. της Εταιρείας Ελλήνων Λογοτεχνών. 'Ήταν παντρεμένος με την Αθηνά Δούμπα και απέκτησε 3 γιους.
Συγγραφικό έργο
Η είσοδός του στα γράμματα έγινε με τις μεταφράσεις Γάλλων ποιητών (όπως ο Ρενέ Σιλί Πριντόμ), τις οποίες επιμελήθηκε ο ίδιος, στα τέλη της δεκαετίας του ' 40. Μια δεκαετία μετά, εξέδωσε το έργο του Το ειδύλλιο της Ιβάνκας και το 1964 την μελέτη του Παντοδύναμη Ιεράπετρα. Την ίδια περίοδο δημοσίευσε δοκίμια και κατά την επταετία της χούντας δημοσίευσε το Χρονικό του και διάφορα ποιήματα. Στα ποιήματά του περιγράφεται και η ζωή στο ύπαιθρο, όπως στον "Ξωμάχο της Μάχας". Στο εν λόγω ποιήμα αποδίδεται σε μεγάλο βαθμό το γεραπετρίτικο ιδίωμα. Ένα από τα τελευταία του ποιήματα είναι "Η κρήνη της Άρνας". Πέθανε το 1970 αφήνοντας πολλά ανέκδοτα έργα και τιμήθηκε με φιλολογικό μνημόσυνο έναν χρόνο μετά, από τη Μορφωτική Στέγη Ιεράπετρας, η οποία μερίμνησε και για την ανέγερση της προτομής του, έξω από το δημαρχείο της Ιεράπετρας. Σήμερα μία οδός στην Ιεράπετρα φέρει το όνομά του.
Πηγές
Κατηγορία:Νεοέλληνες ποιητές Κατηγορία:Έλληνες συγγραφείς
Όλυνθος (μυθολογία)
Παραπομπές
Κατηγορία:Ηρακλείδες Κατηγορία:Μυθολογία της Μακεδονίας
Γελιζαβέτα Μπογιάρσκαγια
Η Γελιζαβέτα Μιχάηλοβνα Μπογιάρσκαγια (Ρώσικα: Елизаве́та Миха́йловна Боя́рская, γεννημένη 20 Δεκεμβρίου του 1985), είναι Ρωσίδα ηθοποιός.
Βιογραφία
Η Γελιζαβέτα γεννήθηκε 20 Δεκεμβρίου του 1985 στο Λένινγκραντ στη Ρωσία, από διάσημους γονείς, τον Μιχαήλ Μπογιάρσκι και την Λαρίσα Λουπιάν.Ο πατέρας της έχει ρωσική και πολωνική καταγωγή, και η μητέρα της εσθονική, ρωσική, γερμανική και πολωνική καταγωγή. Το 2007 αποφοίτησε από την Κρατική δραματική σχολή της Αγίας Πετρούπολης, (Санкт-Петербургская государственная академия театрального искусства) με επιτηρητή της τον Λέφ Ντοντίν. Το 2010 η Γελιζαβετα παντρεύτηκε με τον Ρώσο ηθοποιό Μαξίμ Ματβέγεφ και το 2012 απέκτησαν ένα αγοράκι, τον Αντρέι.
Εξωτερικοί σύνδεσμοι
Κατηγορία:Ρωσίδες ηθοποιοί
Toyota Prius
Το Toyota Prius είναι ένα υβριδικό αυτοκίνητο, που παράγεται από την ιαπωνική αυτοκινητοβιομηχανία Toyota, από τον Δεκέμβριο του 1997 έως σήμερα, σε 4 γενιές. Το Prius έγινε διαθέσιμο από όλους τους αντιπροσώπους στην Ιαπωνία στα τέλη του 1997 και έγινε τότε το πρώτο στην ιστορία υβριδικής τεχνολογίας αυτοκίνητο μαζικής παραγωγής. Τελικώς, έγινε διαθέσιμο παγκοσμίως το 2000, ενώ σήμερα πωλείται επίσημα σε πάνω από 90 χώρες. Οι μεγαλύτερες αγορές του, διαχρονικά, είναι η Ιαπωνία και οι Ηνωμένες Πολιτείες.
Στα λατινικά «Prius» σημαίνει «πρώτος» ή «ορίτζιναλ» ή «ανώτερος».
Απήχηση
Παγκοσμίως, οι συνολικές πωλήσεις του Prius έφτασαν το ένα εκατομμύριο οχήματα τον Μάιο του 2008, τα δύο εκατομμύρια τον Σεπτέμβριο του 2010 και τα τρία εκατομμύρια τον Ιούνιο του 2013. Οι συνολικές πωλήσεις του στις ΗΠΑ έφτασαν το ένα εκατομμύριο αντίτυπα τον Απρίλιο του 2011, ενώ στην Ιαπωνία οι πωλήσεις του έφτασαν το ένα εκατομμύριο αντίτυπα τον Αύγουστο του 2011.
Οι συνολικές πωλήσεις της παλέτας του Prius παγκοσμίως έφτασαν τα 6,1 εκατομμύρια αντίτυπα τον Ιανουάριο του 2017, αντιπροσωπεύοντας το 61% των 10 εκατομμυρίων υβριδικών μοντέλων που είχαν πωληθεί από την Toyota από το 1997.
Εξωτερικοί σύνδεσμοι
Κατηγορία:Μικρομεσαία αυτοκίνητα Prius Prius Κατηγορία:Υβριδικά ηλεκτρικά αυτοκίνητα
Η Ζωή Όπως Την Ξέρουμε (ταινία)
Η Ζωή Όπως Την Ξέρουμε (αγγλικά: Life As We Know It) είναι ο τίτλος αμερικανικής ρομαντικής κομεντί παραγωγής 2010 σε σκηνοθεσία Γκρεγκ Μπερλάντι και πρωταγωνιστούν οι Κάθριν Χέιγκλ και Τζος Ντουχάμελ. Το σενάριο είναι των Ίαν Ντάιτσμαν και Κρίστιν Ρασκ Ρόμπινσον και στην ταινία συμμετέχουν οι Τζος Λούκας, Κριστίνα Χέντρικς, Χέις ΜακΑρθουρ και τα τρίδυμα κοριτσάκια Αλέξις, Μπριν και Μπρουκ Κλάγκετ (ηλικίας 18 μηνών κατά τα γυρίσματα).
Η ταινία έκανε πρεμιέρα στην Ελλάδα στις 4 Νοεμβρίου 2010.
Υπόθεση
Η Χόλι Μπέρενσον (Κάθριν Χέιγκλ) είναι μια πολυάσχολη ιδιοκτήτρια κέιτερινγκ και ο Έρικ Μέσερ (Τζος Ντουχάμελ) ένας φιλόδοξος σκηνοθέτης αθλητικών προγραμμάτων. Μετά από ένα καταστροφικό πρώτο ραντεβού, και οι δύο γνωρίζουν ότι έχουν δύο κοινά στοιχεία: την αμοιβαία αντιπάθεια και την αγάπη τους για τη βαφτιστήρα τους, Σόφι. Μετά το θάνατο των γονιών της μικρής σε αυτοκινητιστικό δυστύχημα, οι δύο "εχθροί" είναι πλέον οι μόνοι άνθρωποι στον κόσμο για την Σόφι και πρέπει να βρουν τρόπο να αντιμετωπίσουν τις διαφορές τους. Ισορροπώντας ανάμεσα σε επαγγελματικές φιλοδοξίες και ανταγωνιστικές επαγγελματικές υποχρεώσεις, και οι δύο θα πρέπει να βρουν κοινό έδαφος την ίδια στιγμή που θα αναγκαστούν να μοιραστούν την ίδια στέγη.
Κριτικές
Η ταινία "Η Ζωή Όπως Την Ξέρουμε" έχει λάβει αρκετά καλές κριτικές.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 2010 Κατηγορία:Ταινίες παραγωγής Warner Bros. Κατηγορία:Αγγλόφωνες ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές δραματικές κωμικές ταινίες Κατηγορία:Ταινίες γυρισμένες στην Ατλάντα
Εκτέλεση Αντιστασιακών Ξηροκρήνης
Η Εκτέλεση Αντιστασιακών Ξηροκρήνης αφορά στην εκτέλεση οκτώ νεών Ελλήνων αντιστασιακών από ναζιστικό εκτελεστικό απόσπασμα, στις 11 Μαΐου 1944 στη συνοικία Ξηροκρήνη της Θεσσαλονίκης, κατά την Κατοχή της Ελλάδας.
Ιστορικό
Στην περιοχή των συνοικιών της Ξηροκρήνης και της Επταλόφου στη Θεσσαλονίκη αναπτύχθηκε από τις πρώτες μέρες της Ναζιστικής Κατοχής σημαντική αντιστασιακή δράση. Στις 15 Μαΐου 1941, μόλις έναν μήνα μετά την κατάληψη της Θεσσαλονίκης από τις ναζιστικές δυνάμεις, ιδρύεται η πρώτη αντιστασιακή οργάνωση στην Ελλάδα, η «Ελευθερία», με την ομώνυμη εφημερίδα της και το πρώτο παράνομο τυπογραφείο της πόλης στην περιοχή της Επταλόφου. Ακόμα, στην Ξηροκρήνη υπήρχε, σύμφωνα με τις μαρτυρίες παλαιών κατοίκων, κρησφύγετο αντιστασιακών, το οποίο όμως ανακαλύφθηκε από τους ναζί και καταστράφηκε. Στις 8 Ιουλίου 1943 στην Επτάλοφο πραγματοποιείται η ιστορική διαδήλωση ενάντια στην απόπειρα επέκτασης της βουλγαρικής κατοχής στην Κεντρική Μακεδονία.
Στις 11 Μαΐου 1944 σε αντίποινα για την αντιστασιακή δράση τους, εκτελέστηκαν οκτώ νέοι Θεσσαλονικείς αντιστασιακοί από ναζιστικό εκτελεστικό απόσπασμα στην περιοχή Καΐστρι της Ξηροκρήνης.
Λίγους μήνες αργότερα, τον Οκτώβριο του 1944, χίλιοι και πλέον νέοι της Ξηροκρήνης συγκεντρώθηκαν σε βραδινή διαδήλωση κατά των Γερμανών κατακτητών, μετά από τις μάχες μεταξύ δυνάμεων του ΕΛΑΣ και ναζιστών ταγματασφαλιτών στις 16 του μήνα.
Η Θεσσαλονίκη απελευθερώθηκε στις 30 Οκτωβρίου 1944.
Ιστορική μνήμη
Σήμερα στο σημείο της εκτέλεσης στην περιοχή Καΐστρι της συνοικίας της Ξηροκρήνης βρίσκεται μνημείο στο οποίο αναγράφονται τα ονόματα και οι ηλικίες των οκτώ εκτελεσθέντων αντιστασιακών και την 11η Μαΐου πραγματοποιείται εκδήλωση μνήμης και κατάθεση στεφάνων.
Παραπομπές
Κατηγορία:Θηριωδίες του Β' Παγκοσμίου Πολέμου στην Ελλάδα Κατηγορία:Εθνική Αντίσταση Κατηγορία:Ιστορία της Θεσσαλονίκης‎ Κατηγορία:Ιστορία της Μακεδονίας
Κάρολος Φήλιξ της Σαρδηνίας
Ο Κάρολος Φήλιξ (Carlo Felice di Savoia, 6 Απριλίου 1765 – 27 Απριλίου 1831) ήταν Δούκας της Σαβοΐας, Βασιλιάς της Σαρδηνίας του Πεδεμόντιου και της Αόστης (1821-1831).
Ο Κάρολος Φήλιξ Ιωσήφ Μαρία γεννήθηκε στο Τορίνο και ήταν το ενδέκατο παιδί του Βίκτωρα Αμεδαίου Γ΄ της Σαρδηνίας και της Μαρίας Αντωνίας Φερδινάνδης των Βουρβόνων-Ισπανίας.
Ήταν νεότερος αδελφός δύο άλλων ηγεμόνων της Σαβοΐας, του Καρόλου Εμμανουήλ Δ΄ και του Βίκτωρα Εμμανουήλ Α΄. Τα παιδικά του χρόνια τα πέρασε μαζί με την αδελφή του τα παιδικά του με την αδελφή του Μαρία Καρολίνα στο Κάστρο του Μονκαλιέρι. Θεωρείται ότι είχε ένα κλειστό χαρακτήρα, επιρρεπή στη μοναξιά, και αντιλαμβανόταν ως ιερή τη μοναρχία.
Στις 7 Μαρτίου 1807 νυμφεύτηκε την Μαρία Χριστίνα των Βουρβόνων-Ισπανίας (1779–1849), κόρη του Φερδινάνδου Α΄ των Δύο Σικελιών και της Μαρίας Καρολίνας της Αυστρίας. Ωστόσο, το ζευγάρι δεν απέκτησε κανένα απόγονο.
Παρόλο που δεν προοριζόταν να αναδειχθεί στο θρόνο, η μη ανάδειξη διαδόχου από τα αδέλφια του, οδήγησε στην ανάδειξή του ως Βασιλιάς της Σαρδηνίας στις 12 Μαρτίου 1821. Ο Κάρολος Φήλιξ, λόγω του ότι βρισκόταν εκείνη την περίοδο στη Μόντενα, διόρισε τον ξάδελφό του Κάρολο Αλβέρτο ως αντιβασιλέα. Ο Κάρολος Αλβέρτος, επηρεασμένος από φιλελεύθερες ιδέες, παραχώρησε ένα σύνταγμα στο βασίλειο, το οποίο αργότερα αποκήρυξε ο Κάρολος Φήλιξ.
Απεβίωσε στις 27 Απριλίου 1831 στο Παλάτσο Κιαμπλέζε του Τορίνο. Τον διαδέχτηκε στο θρόνο ο υιός του 5ου εξαδέλφου του, Κάρολος Αλβέρτος.
Παραπομπές
Κατηγορία:Βασιλείς της Σαρδηνίας και του Πεδεμοντίου Κατηγορία:Οίκος της Σαβοΐας
Νόβιαλ
Η Νόβιαλ (novial) είναι τεχνητή γλώσσα που εφευρέθηκε το 1928 από τον Δανό γλωσσολόγο Ότο Τζέσπερσεν, που συμμετείχε στην ανάπτυξη της Ίντο και της Ιντερλίνγκουα. Το λεξιλόγιό της βασίζεται στις Γερμανικές και τις Ρομανικές γλώσσες, ενώ η γραμματική έχει στοιχεία από την Αγγλική γλώσσα. Η γλώσσα έγινε αρχικά γνωστή από το βιβλίο του Τζέσπερσεν An International Language του 1928, ενώ δύο χρόνια αργότερα τυπώθηκε και το Novial Lexike, το πρώτο λεξικό για τη γλώσσα αυτή. Η γλώσσα χάθηκε με τον θάνατο του Τζέσπερσεν το 1943, όμως επανήλθε στο προσκήνιο κατά τη δεκαετία του 1990 μέσω του ίντερνετ, με την ανάπτυξη του ενδιαφέροντος για τις τεχνητές γλώσσες.
Η Κυριακή προσευχή (Πάτερ Ημών) στη Νόβιαλ
Nusen Patre, kel es in siele,
mey vun regno veni;
mey on fa vun volio
kom in siele anke sur tere.
Dona a nus disidi li omnidiali pane,